Zelenskiy Ukrainani tark etmagani sababini tushuntirdi

Ukraina prezidenti Vladimir Zelenskiy nega Rossiya hujumidan keyin turli takliflar bo'lishiga qaramay, chet elga ketmaganini tushuntirdi. Bu haqda u “BBC”ga bergan intervyusida ma'lum qildi.
Prezident mamlakatda ukrainaliklar bilan bo'layotgan voqealarga loqaydlik qilolmasligi, chunki o'zi ham ulardan biri hisoblanishini aytgan.
“Qanday qilib ularni tashlab ketishim mumkin? Bunday bo'lishi mumkin emas. Hattoki prezident bo'lmasam, chetga ketardim, degan xayol ham o'tmagan. Men Ukrainada qolardim. Qanday qilib hammasini tark eta olaman? Hozir esa yuksak mas'uliyat yelkamda ekan, bunday qilolmayman”, — deydi u.
Shuningdek, Zelenskiy uning ketishi Rossiya uchun qo'l kelishini ta'kidlagan.
“Ikkinchidan, bu katta operatsiya edi va u Ukrainani beqarorlashtirishga qaratilgan qadamligini tushundim. Albatta, bo'linish bo'lardi va qurolli kuchlar, Ukraina prezidenti va xalqidek yagona pozitsiya bo'lmasdi”, — deya tushuntirgan u va Ukraina g'alaba qozonishiga ishonishini aytgan.
 AQSh Zelenskiyga evakuatsiya taklif qildi
Avvalroq Zelenskiyning urush paytida kiygan kiyimi va uning narxi ma'lum qilingandi. Shuningdek, u Rossiya bilan muzokaralar haqida ma'lumot bergandi.